STEC ผนึก BTS-BA ตั้ง “ยูทีบี” ลุยบริหารเมืองการบิน “อู่ตะเภา”
STEC ผนึก BTS-BA ตั้งบริษัทร่วมทุน “ยูทีบี” เดินหน้าธุรกิจบริหารเมืองการบินในโครงการสนามบินนานาชาติอู่ตะเภา และเมืองการบินภาคตะวันออก โดยมีทุนเริ่มต้น 10 ลบ.
STEC ผนึก BTS-BA ตั้งบริษัทร่วมทุน “ยูทีบี” เดินหน้าธุรกิจบริหารเมืองการบินนานาชาติอู่ตะเภาและเมืองการบินภาคตะวันออก
12 ก.ย. 2565

บริษัท ชิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ขอแจ้งให้ทราบว่าเมื่อวันที่ 9 กันยายน 2565 บริษัทร่วมกับ บริษัท การบินกรุงเทพ จำกัด (มหาชน) หรือ BA และ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ได้จัดตั้งบริษัทร่วมทุนใหม่ จำนวน 1 บริษัท
โดยบริษัทฯ ถือหุ้นในสัดส่วนร้อยละ 20 ส่งผลให้บริษัทร่วมทุนดังกล่าวมีสถานะเป็นบริษัทร่วมของบริษัทฯ รายละเอียดมีดังนี้
ชื่อบริษัท บริษัท ยูทีบี จำกัด (UTB Company Limited) ประเภทธุรกิจ เพื่อประกอบธุรกิจบริหารเมืองการบินในโครงการสนามบินนานาชาติอู่ตะเภาและเมืองการบินภาคตะวันออก ทุนเริ่มต้นและหุ้น 10,000,000 บาท แบ่งเป็นหุ้นสามัญจำนวน 100,000 หุ้น มูลค่าที่ตราไว้หุ้นละ 100 บาท
สำหรับโครงสร้างการถือหุ้น บริษัทถือหุ้นร้อยละ 20, BA ถือหุ้นร้อยละ 25 และ BTS ถือหุ้นร้อยละ 55 โดยนำเงินเป็นทุนหมุนเวียนของบริษัท